ኢትዮጵያ፣ ሱዳን እና ግብጽ በባቡር እና በመንገድ መሰረተ ልማት ለመተሳሰር ተስማምተዋል
ኢትዮጵያ፣ ሱዳን እና ግብጽ በባቡር እና በመንገድ መሰረተ ልማት ለመተሳሰር መስማማታቸውን የሱዳን የውጪ ጉዳይ ሚኒሰቴር አስታወቀ፡፡የሱዳን የውጪ ጉዳይ ሚኒሰትር ኢብራሂም አልጋዱር ከሱዳን ትሪቡን ጋር በነበራቸው ቆይታ እንደገለጹት የሶስቱ ሀገራት መሪዎች ባሳለፍነው ሰኞ አዲስ አበባ ከ30ኛው የአፊሪካ ሕብረት የመሪዎች ጉባኤ ጎን ተገናኝተው በመከሩበት ወቅት ከስምምነት መድረሳቸውን ገልጸዋል፡፡የሶስቱ ሀገራት መሪዎች የተቀናጁ መሰረተ ልማቶችን ለማከናወን የሚረዳ የጋራ የፋይናንስ ስርዓት ለመገንባት መስማማታቸውንም ሚኒሰትሩ ገልጸዋል፡፡እንደ ሚኒስትሩ ገለጻ ሀገራቱ በፖለቲካ እና በደህንነት ጉዳዮች ዙሪያ የሚሰራ  የጋራ የቴክኒክ ኮሚቴ መመስረታቸውንም ይፋ አድርገዋል፡፡ኮሚቴው ከውጭ ጉዳይ፣ ከግብርና፣ ከመከላከያ እና ከብሄራዊ ደንነት እንደተውጣጣም አያይዘው ገልጸዋል፡፡፡ 